Document ID: 32006D0765

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Νοεμβρίου 2006
για την κατάργηση ορισμένων πράξεων εφαρμογής σχετικών με την υγιεινή των τροφίμων και με τους υγειονομικούς κανόνες που διέπουν την παραγωγή και τη διάθεση στην αγορά ορισμένων προϊόντων ζωικής προέλευσης που προορίζονται για κατανάλωση από τον άνθρωπο
[κοινοποιηθείσα υπό τον αριθμό Ε(2006) 5175]
(Κείμενο που παρουσιάζει ενδιαφέρον για τον ΕΟΧ)
(2006/765/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 9,
τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 16,
Εκτιμώντας τα ακόλουθα:
(1)
Οι υγειονομικοί κανόνες και οι κανόνες υγειονομικού ελέγχου που διέπουν την παραγωγή και τη διάθεση στην αγορά προϊόντων ζωικής προέλευσης καθορίζονται στους κανονισμούς (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (3), και (ΕΚ) αριθ. 853/2004.
(2)
Η οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (4) κατάργησε ορισμένες οδηγίες σχετικές με την υγιεινή των τροφίμων και τους υγειονομικούς όρους για την παραγωγή και τη διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση και, επιπλέον, αποσαφήνισε ότι τα μέτρα εφαρμογής που ελήφθησαν με βάση τα εν λόγω κείμενα εξακολουθούν να ισχύουν εφόσον δεν αντικαθίστανται. Για λόγους ασφάλειας δικαίου, απαιτείται η επίσημη κατάργηση των μέτρων εφαρμογής τα οποία πράγματι αντικαταστάθηκαν, κυρίως από τις ακόλουθες νομοθετικές πράξεις:
-
κανονισμός (ΕΚ) αριθ. 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα (5),
-
κανονισμός (ΕΚ) αριθ. 2074/2005 της Επιτροπής, της 5ης Δεκεμβρίου 2005, για θέσπιση μέτρων εφαρμογής για ορισμένα προϊόντα βάσει του κανονισμού (ΕΚ) αριθ. 853/2004 και για την οργάνωση επίσημων ελέγχων βάσει των κανονισμών (ΕΚ) αριθ. 854/2004 και (ΕΚ) αριθ. 882/2004, για την παρέκκλιση από τον κανονισμό (ΕΚ) αριθ. 852/2004 και για τροποποίηση των κανονισμών (ΕΚ) αριθ. 853/2004 και (ΕΚ) αριθ. 854/2004 (6),
-
κανονισμός (ΕΚ) αριθ. 2075/2005 της Επιτροπής, της 5ης Δεκεμβρίου 2005, για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella στο κρέας (7).
(3)
Οι προαναφερθέντες κανονισμοί εφαρμόζονται από τις 11 Ιανουαρίου 2006.
(4)
Η απόφαση 94/371/ΕΟΚ του Συμβουλίου, της 20ής Ιουνίου 1994, με την οποία θεσπίζονται ορισμένοι ειδικοί υγειονομικοί όροι όσον αφορά τη διάθεση στην αγορά ορισμένων ειδών αυγών (8), εκδόθηκε από το Συμβούλιο έπειτα από μη ευνοϊκή γνωμοδότηση της κτηνιατρικής επιτροπής. Εντούτοις, η Επιτροπή διατηρεί την εκτελεστική αρμοδιότητά της.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ακόλουθες οδηγίες και αποφάσεις καταργούνται από τις 11 Ιανουαρίου 2006:
1.
Οδηγία 83/201/ΕΟΚ της Επιτροπής, της 12ης Απριλίου 1983, περί καθορισμού παρεκκλίσεων από την οδηγία 77/99/ΕΟΚ του Συμβουλίου, για ορισμένα προϊόντα που περιέχουν άλλα τρόφιμα και των οποίων το ποσοστό σε κρέας ή σε προϊόν με βάση το κρέας είναι ελάχιστο (9).
2.
Απόφαση 84/371/ΕΟΚ της Επιτροπής, της 3ης Ιουλίου 1984, περί καθορισμού των χαρακτηριστικών της ειδικής σφράγισης για νωπό κρέας που αναφέρεται στο άρθρο 5 στοιχείο α) της οδηγίας 64/433/ΕΟΚ του Συμβουλίου (10).
3.
Απόφαση 87/260/ΕΟΚ της Επιτροπής, της 28ης Απριλίου 1987, που χορηγεί παρέκκλιση στις Κάτω Χώρες και καθορίζει τις ισοδύναμες συνθήκες υγιεινής που πρέπει να τηρούνται όσον αφορά την κοπή νωπού κρέατος (11).
4.
Απόφαση 87/266/ΕΟΚ της Επιτροπής, της 8ης Μαΐου 1987, για την αναγνώριση του καθεστώτος ιατρικού ελέγχου του προσωπικού, που γνωστοποιήθηκε από τις Κάτω Χώρες, ως παρέχον ισοδύναμες εγγυήσεις (12).
5.
Απόφαση 87/562/ΕΟΚ της Επιτροπής, της 24ης Νοεμβρίου 1987, που χορηγεί παρέκκλιση στην Ομοσπονδιακή Δημοκρατία της Γερμανίας και καθορίζει τις ισοδύναμες συνθήκες υγιεινής που πρέπει να τηρούνται όσον αφορά την κοπή νωπού κρέατος (13).
6.
Απόφαση 88/235/ΕΟΚ της Επιτροπής, της 7ης Μαρτίου 1988, που χορηγεί παρέκκλιση στη Δανία και καθορίζει τις ισοδύναμες συνθήκες υγιεινής που πρέπει να τηρούνται όσον αφορά την κοπή νωπού κρέατος (14).
7.
Απόφαση 88/363/ΕΟΚ της Επιτροπής, της 13ης Ιουνίου 1988, που χορηγεί παρέκκλιση στο Ηνωμένο Βασίλειο και καθορίζει τις ισοδύναμες συνθήκες υγιεινής που πρέπει να τηρούνται όσον αφορά την κοπή νωπού κρέατος (15).
8.
Απόφαση 90/30/ΕΟΚ της Επιτροπής, της 10ης Ιανουαρίου 1990, που χορηγεί παρέκκλιση στην Ισπανία και καθορίζει τις ισοδύναμες συνθήκες υγιεινής που πρέπει να τηρούνται όσον αφορά την κοπή νωπού κρέατος (16).
9.
Απόφαση 90/31/ΕΟΚ της Επιτροπής, της 10ης Ιανουαρίου 1990, που χορηγεί παρέκκλιση στη Γαλλία και καθορίζει τις ισοδύναμες συνθήκες υγιεινής που πρέπει να τηρούνται όσον αφορά την κοπή νωπού κρέατος (17).
10.
Απόφαση 90/469/ΕΟΚ της Επιτροπής, της 5ης Σεπτεμβρίου 1990, που χορηγεί παρέκκλιση στην Ιταλία και καθορίζει τις ισοδύναμες συνθήκες υγιεινής που πρέπει να τηρούνται όσον αφορά την κοπή νωπού κρέατος (18).
11.
Απόφαση 90/514/ΕΟΚ της Επιτροπής, της 25ης Σεπτεμβρίου 1990, για την αναγνώριση, ως παρέχοντος ισοδύναμες εγγυήσεις, του συστήματος ιατρικού ελέγχου του προσωπικού, που υποβλήθηκε στη Δανία (19).
12.
Απόφαση 92/92/ΕΟΚ της Επιτροπής, της 9ης Ιανουαρίου 1992, για τον καθορισμό των απαιτήσεων όσον αφορά τους εξοπλισμούς και τις διαρθρώσεις των κέντρων αποστολής και καθαρισμού ζώντων διθύρων μαλακίων, οι οποίες είναι δυνατό να αποτελέσουν αντικείμενο παρεκκλίσεων (20).
13.
Απόφαση 93/140/ΕΟΚ της Επιτροπής, της 19ης Ιανουαρίου 1993, περί λεπτομερών κανόνων οπτικού ελέγχου για τον εντοπισμό παρασίτων στα προϊόντα αλιείας (21).
14.
Απόφαση 94/14/ΕΚ της Επιτροπής, της 21ης Δεκεμβρίου 1993, για τον καθορισμό του καταλόγου των κοινοτικών επιχειρήσεων στις οποίες επιτρέπεται προσωρινή και περιορισμένη παρέκκλιση από ορισμένους ειδικούς κοινοτικούς υγειονομικούς κανόνες σχετικά με την παραγωγή και την εμπορία νωπού κρέατος (22).
15.
Απόφαση 94/92/ΕΚ της Επιτροπής, της 17ης Φεβρουαρίου 1994, σχετικά με την κοινοτική χρηματοδοτική ενίσχυση που χορηγείται στο κοινοτικό εργαστήριο αναφοράς για έρευνα που αφορά θαλάσσιες βιοτοξίνες (Laboratorio del Ministero de Sanidad y Consumo, Vigo, Ισπανία) (23).
16.
Απόφαση 94/356/ΕΚ της Επιτροπής, της 20ής Μαΐου 1994, περί καθορισμού ορισμένων λεπτομερών κανόνων εφαρμογής της οδηγίας 91/493/ΕΟΚ του Συμβουλίου όσον αφορά τους υγειονομικούς ελέγχους για τα αλιευτικά προϊόντα (24).
17.
Απόφαση 94/371/ΕΚ του Συμβουλίου, της 20ής Ιουνίου 1994, με την οποία θεσπίζονται ορισμένοι ειδικοί υγειονομικοί όροι όσον αφορά τη διάθεση στην αγορά ορισμένων ειδών αυγών (25).
18.
Απόφαση 94/383/ΕΚ της Επιτροπής, της 3ης Ιουνίου 1994, σχετικά με τους όρους και τα κριτήρια που πρέπει να εφαρμόζονται στις μονάδες παρασκευής προϊόντων με βάση το κρέας, οι οποίες δεν έχουν βιομηχανική δομή ή δυναμικό παραγωγής (26).
19.
Απόφαση 94/837/ΕΚ της Επιτροπής, της 16ης Δεκεμβρίου 1994, για τον καθορισμό των ειδικών όρων έγκρισης των κέντρων επανασυσκευασίας που αναφέρονται στην οδηγία 77/99/ΕΟΚ του Συμβουλίου και των κανόνων σήμανσης των προϊόντων που επανασυσκευάζονται σε αυτά (27).
20.
Απόφαση 95/149/ΕΚ της Επιτροπής, της 8ης Μαρτίου 1995, για τον καθορισμό των οριακών τιμών ολικού πτητικού βασικού αζώτου (ΟΠΒΑ) για ορισμένες κατηγορίες προϊόντων αλιείας και των μεθόδων ανάλυσης που πρέπει να χρησιμοποιούνται (28).
21.
Απόφαση 95/165/ΕΚ της Επιτροπής, της 4ης Μαΐου 1995, για τον καθορισμό ενιαίων κριτηρίων για τη χορήγηση παρεκκλίσεων σε ορισμένες επιχειρήσεις που παρασκευάζουν προϊόντα με βάση το γάλα (29).
22.
Απόφαση 96/536/ΕΚ της Επιτροπής, της 29ης Ιουλίου 1996, για την κατάρτιση του πίνακα των προϊόντων με βάση το γάλα για τα οποία δόθηκε άδεια στα κράτη μέλη να παραχωρήσουν μεμονωμένες ή γενικές παρεκκλίσεις δυνάμει του άρθρου 8 παράγραφος 2 της οδηγίας 92/46/ΕΟΚ, καθώς και το χαρακτήρα των παρεκκλίσεων που εφαρμόζονται κατά την παρασκευή των προϊόντων αυτών (30).
23.
Απόφαση 96/658/ΕΚ της Επιτροπής, της 13ης Νοεμβρίου 1996, σχετικά με τους ειδικούς όρους για την έγκριση των εγκαταστάσεων που βρίσκονται σε αγορές χονδρικής πώλησης (31).
24.
Απόφαση 98/470/ΕΚ της Επιτροπής, της 9ης Ιουλίου 1998, για τις λεπτομέρειες εφαρμογής της οδηγίας 89/662/ΕΟΚ του Συμβουλίου όσον αφορά βασικές πληροφορίες σχετικά με τους κτηνιατρικούς ελέγχους (32).
25.
Απόφαση 2001/471/ΕΚ της Επιτροπής, της 8ης Ιουνίου 2001, για καθορισμό κανόνων για τους τακτικούς ελέγχους γενικής υγιεινής που διεξάγουν στις εγκαταστάσεις τους οι υπεύθυνοι σύμφωνα με την οδηγία 64/433/ΕΟΚ περί υγειονομικών όρων παραγωγής και διάθεσης νωπού κρέατος στην αγορά και την οδηγία 71/118/ΕΟΚ περί υγειονομικών προβλημάτων στον τομέα της παραγωγής και διάθεσης στην αγορά νωπού κρέατος πουλερικών (33).
26.
Απόφαση 2002/225/ΕΚ της Επιτροπής, της 15ης Μαρτίου 2002, για τον καθορισμό λεπτομερών κανόνων για την εφαρμογή της οδηγίας 91/492/EΟΚ του Συμβουλίου όσον αφορά τα ανώτατα όρια και τις μεθόδους ανάλυσης για ορισμένες θαλάσσιες βιοτοξίνες στα δίθυρα μαλάκια, τα εχινόδερμα, τα χιτωνόζωα και τα θαλάσσια γαστερόποδα (34).
27.
Απόφαση 2002/477/ΕΚ της Επιτροπής, της 20ής Ιουνίου 2002, για τον καθορισμό των υγειονομικών απαιτήσεων για το νωπό κρέας και το νωπό κρέας πουλερικών που εισάγονται από τρίτες χώρες καθώς και για την τροποποίηση της απόφασης 94/984/ΕΚ (35).
28.
Απόφαση 2003/380/ΕΚ της Επιτροπής, της 22ας Μαΐου 2003, για τη χορήγηση παρέκκλισης από την οδηγία 64/433/ΕΟΚ του Συμβουλίου στη Σουηδία και για τον καθορισμό ισοδύναμων συνθηκών υγιεινής που πρέπει να τηρούνται όσον αφορά τον τεμαχισμό του νωπού κρέατος (36).
29.
Απόφαση 2003/774/ΕΚ της Επιτροπής, της 30ής Οκτωβρίου 2003, περί εγκρίσεως ορισμένων επεξεργασιών δια των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας (37).
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Νοεμβρίου 2006.

Labels: 11
17
0
3
15